

**ΣΥΛΛΟΓΟΣ ΕΡΓΑΖΟΜΕΝΩΝ ΣΤΗΝ ΕΘΝΙΚΗ ΤΡΑΠΕΖΑ**

**(ΣΥ.ΤΑ.ΤΕ.)**

**ΕΤΟΣ ΙΔΡΥΣΕΩΣ 1945**

Αιόλου 86 - 3ος Όροφος – Τ.Κ. 105 59

Τηλ. 210 3342768 - 9, 210 3342771 – 4, Fax: 210 3342767

[**www.sytate.gr**](http://www.sytate.gr)

**ΑΝΑΚΟΙΝΩΣΗ**

Συνάδελφοι,

Σας ενημερώνουμε, ότι η Τράπεζα, σε εφαρμογή της Ευρωπαϊκής Οδηγίας με αριθμ. 36/2005, του Προεδρικού Διατάγματος 38/2010, καθώς και των νόμων 4093/2012 & 4111/2013, θα προχωρήσει άμεσα στην έκδοση εγκυκλίου, με την οποία θα αναγνωρίζει τα επαγγελματικά προσόντα, όσων είναι κάτοχοι πτυχίων από Ευρωπαϊκά Πανεπιστήμια και έχουν αναγνωστεί από Συμβούλιο Αναγνώρισης Επαγγελματικών Προσόντων (Σ.Α.Ε.Π).

**Οι κάτοχοι των παραπάνω πτυχίων θα λάβουν όλα όσα προβλέπονται από τον Κανονισμό Εργασίας για τους πτυχιούχους συναδέλφους, δηλ.: 25% για πτυχίο αντίστοιχο Α.Ε.Ι., 10% για μεταπτυχιακό τίτλο σπουδών, καθώς και τις σχετικές προωθήσεις.**

**Τέλος, θα υπάρξει ειδική πρόβλεψη για σχολές, όπως π.χ. το Deere, ώστε να ενταχθούν στην κατηγορία των Τ.Ε.Ι. και για τις οποίες προβλέπεται επίδομα 16%, συν τις αντίστοιχες προωθήσεις.**

Η συμμόρφωση της Τράπεζας με τους νόμους της Πολιτείας, αποτελεί μια σημαντική εξέλιξη, η οποία θα αποκαταστήσει την αδικία προς τους συγκεκριμένους συναδέλφους, ενώ παράλληλα θα τους ανοίξει νέους επαγγελματικούς και οικονομικούς ορίζοντες.

Ο Σύλλογός μας δέχεται με απόλυτη ικανοποίηση αυτή την εξέλιξη, αφού η αναγνώριση των συγκεκριμένων πτυχίων ήταν ένα από τα πάγια αιτήματά του τα τελευταία χρόνια.

Αθήνα, 21 Ιουνίου 2018

**Για το Δ.Σ.**

**Ο Πρόεδρος Ο Γενικός Γραμματέας**

**Νίκος Παπαϊωάννου Αντώνης Ψωμαδέλης**